Poublou beter as Ligblou op Loftus | Maroela Media
Poublou beter as Ligblou op Loftus
Die Blou Bulle se Tim Agaba word grond toe gebring in die wedstryd teen die Griekwas. Die 'Kwas het 37-15 op Loftus gewen. Foto: Karen Sandison/African News Agency(ANA)
Daar was gister 'n opskudding op Loftus Versfeld toe Griekwas vir die Blou Bulle met 37-15 in Pretoria ore aangesit het.
Die besoekers van Kimberley het vier drieë teenoor die tuisspan se twee gedruk en het sodoende hul kanse verstewig om in 'n tuishalfeindstryd te speel.
Vir die Pretorianers het dinge goed begin toe die blitsige Rosko Specman 'n briljante drie gedruk het. Die einste spoedvraat het egter daarna 'n paar kanse deur sy vingers laat glip en die Bulle kon nie weer terugkom in die wedstryd nie.
Griekwas: Drieë: Zak Burger (2), Eduan Keyter, Victor Sekekete. Doelskoppe: George Whitehead (4). Strafskoppe: Whitehead (3).
Blou Bulle: Drieë: Rosko Specman, Marco van Staden. Doelskop: Manie Libbok. Strafskop: Libbok.
In Nelspruit het die Pumas hul 50ste bestaansjaar met 'n spogsege oor die Haaie gevier. Die tuisspan het 'n rustydagterstand van agt punte uitgewis om die wedstryd met 27-20 te beklink.
Die tuisspan se Chris Smith was in die kol met ses stelskoppe en het 17 van sy span se punte aangeteken.
Pumas: Drieë: Francois Kleynhans, Simon Westraadt. Doelskop: Chris Smith. Strafskoppe: Smith (5).
Haaie: Drieë: Lwazi Mvovo, Kobus van Wyk, Curwin Bosch. Doelskop: Bosch. Strafskop: Bosch.
In Bloemfontein het die Leeus Vrydagaand hul trotste wen-die-wedstryd-láát-in-die-tweede-helfte-rekord voortgesit, toe Shaun Reynolds 'n strafskop in die 78ste minuut oor die dwarslat gejaag het.
Die Johannesburgers het die Cheetahs met 24-22 getroef nadat hulle ook met die WP en Pumas laat in die wedstryd afgereken het.
Die Leeus het 'n agterstand van 0-19 uitgewis om hul eerste sege sedert 2015 in Bloemfontein te proe.
Tyrone Green is beslis 'n Springbok in wording en het saam met Madosh Tambwe en Wandisile Simelane die Leeus se terugvegpoging begin.
Leeus: Drieë: Madosh Tambwe, Tyron Green, Wandisile Simelane. Doelskoppe: Shaun Reynolds (3). Strafskop: Reynolds.
Cheetahs: Drieë: Joseph Dweba, Walt Steenkamp, Marnus van der Merwe. Doelskoppe: Tian Schoeman, Louis Fouché. Strafskop: Fouché.
Springbokke sal Argentyne beslis nie onderskat
Nulle kon nog net een van vier wedstryde wen en lê laaste op die punteleer, dis geen opskudding nie. Griekwas het nog net een wedstryd verloor.
Kolla net vir die rekord,die Leeus het tans 3 uit 3.
Leeus haal Asb. Ross Cronje . Hy laat hul in die steek . Nie n kaptein nie
Die kolla huil nou nog oor die Bulle wat daai Super beker teen hulle gevat het. As hy kommentaar lewer huil hy. Maak selfs Bulle kommentaar in die Paarl interskole…! Ek kan nie wag vir jou volgende Bulle sleg sê sessie nie, dan weet ek jou harl bloei BLOU BULLE!!!
Ek is 'n blou bul maar moet nooit die griekwas onder skat en afskryf nie en dit is al in die geskiedenis bewys. Eish eina.